**24.09.2024**

**E-pasta nosaukums**

Par zobārstniecības pakalpojumu sniegšanu

**E-pasta teksts**

Labdien!

Nacionālais veselības dienests (turpmāk – Dienests) š.g. 18.septembrī organizēja attālināto semināru zobārstniecības pakalpojumu sniedzējiem, kurā piedalījās  Dr.Andis Paeglītis, Latvijas Zobārstu asociācijas viceprezidents, Dr.Sanita Intlere, Veselības ministrijas galvenais speciālists zobārstniecībā, Terapijas un Mutes veselības katedras docētāja, Prof.Anda Brinkmane, Terapijas un Mutes veselības katedras vadītāja, Dr.Līga Kroniņa.

Semināra laikā tika izskatīti un pārrunāti sekojoši jautājumi:

1. Nosacījumi zobārstniecības pakalpojumu sniegšanai vispārējā anestēzijā, kas norādīti Zobārstniecības pakalpojumu sniegšanas kārtības 11.punkta apakšpunktos;
2. Venhema uzvedības skalas izmantošana bērna uzvedības izvērtēšanai, lai sniegtu zobārstniecības pakalpojumus;
3. Zobārstniecības pakalpojumu sniegšana vispārējā anestēzijā, ja uzvedība pēc Venhema skalas atbilst 4 vai 5 punktiem;
4. Zobārstniecības pakalpojumu nodrošināšana ar psihiatra slēdzienu/atzinumu bērniem ar dentālo fobiju.

Papildus Dienests informē, ka Dienesta tīmekļa vietnē <https://www.vmnvd.gov.lv/lv/zobarstniecibas-palidziba> ir zobārstniecības iestāžu saraksts, kas sniedz akūtās zobārstniecības pakalpojumus sestdienās un zobārstniecības pakalpojumus vispārējā anestēzijā, kā arī zobārstniecības pakalpojumu tarifi <https://www.vmnvd.gov.lv/lv/pakalpojumu-tarifi>.

Ar cieņu

Nacionālais veselības dienests